# Adatkezelési tájékoztató

**Tisztelt Ügyfelünk!**

Egyesületünk, mint adatkezelő az általa végzett, az Ön adatait is érintő adatkezeléssel kapcsolatosan – figyelemmel a mindenkor hatályos hazai és európai uniós jogszabályi rendelkezésekre – az alábbi tájékoztatást adja:

## Adatkezelő adatai:

|  |  |
| --- | --- |
| Megnevezés: | Vakok és Gyengénlátók Közép-Magyarországi Regionális Egyesülete |
| Székhely: | 1146 Budapest, Hermina út 57. |
| Postacím: | 1380 Budapest, Pf. 1075 |
| E- Mail: | info@vgyke.com |
| Telefon: | 06 1 384-5541 |
| Fax: | - |
| honlap: | www.vgyke.com |
| Képviseletében eljár: | Fodor Ágnes |
| Képviselő elérhetősége: | 70 387-5260 |
| Adatvédelmi tisztviselő neve: | Pazdera Szilvia |
| Adatvédelmi tisztviselő telefonszáma: | 06 70 948-2824 |
| Adatvédelmi tisztviselő E- Mail címe: | adatvedelem@vgyke.com |

## Az adatkezelés célja:

Az Ön által rendelkezésünkre bocsátott személyes és különleges adatokat, illetve az ezen adatokat tartalmazó dokumentumokat bizalmasan kezeljük. Az adatokat és dokumentumokat kizárólag az általunk nyújtott szolgáltatásokkal kapcsolatos nyilvántartások kialakítása és vezetése érdekében kezeljük, azokba az Egyesületünkkel munkaviszonyban, illetve munkavégzésre irányuló egyéb jogviszonyban álló személyeken kívül kizárólag az Egyesület munkájának szakmai és gazdasági ellenőrzését ellátó állami szervek – különösen, de nem kizárólag Magyar Államkincstár, Szociális és Gyermekvédelmi Főigazgatóság illetékes szervezeti egységei – tekinthetnek bele.

## Az adatkezelés jogalapja:

Az adatkezelés jogalapja az Ön hozzájárulása.

Tájékoztatni kívánjuk azonban, hogy az Egyesületünk által nyújtott szolgáltatásokkal kapcsolatos jogszabályi rendelkezésekből kifolyólag az általunk kért személyes adatok rendelkezésre bocsátása nélkül a kért szolgáltatást nyújtani nem áll módunkban.

*Tájékoztatjuk, hogy az adatok kezelésére vonatkozó hozzájárulását bármikor visszavonhatja, felhívjuk azonban figyelmét arra, hogy a visszavonás nem érinti a visszavonás előtt a hozzájárulás alapján Egyesületünk által végrehajtott adatkezelés jogszerűségét*

## A személyes adatok kezelésének, tárolásának időtartama:

Egyesületünk az Ön személyes adatait a hozzájárulásának visszavonásától számított 5 (öt) évig kezeli.

## Az Ön adatkezeléssel kapcsolatos jogai:

**V.1.** Ön jogosult arra, hogy Egyesületünktől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a következő információkhoz hozzáférést kapjon:

* az adatkezelés céljai;
* az érintett személyes adatok kategóriái;
* azon címzettek vagy címzettek kategóriái, akikkel, illetve amelyekkel Egyesületünk a személyes adatokat közölte vagy közölni fogja,
* a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;
* az esetlegesen bekövetkező adatvédelmi incidens körülményei, hatásai és az elhárítására megtett intézkedések;
* az Ön azon jogáról való tájékoztatás, hogy kérelmezheti Egyesületünktől az Önre vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
* a valamely felügyeleti hatósághoz címzett panasz benyújtásának joga;

**Egyesületünk a tájékoztatást a kérelem benyújtásától számított legrövidebb idő alatt, legfeljebb azonban 25 napon belül, közérthető formában, az Ön erre irányuló kérelmére írásban adja meg.**

**Ezen tájékoztatás ingyenes, ha Ön a folyó évben azonos adatkörre vonatkozóan tájékoztatási kérelmet Egyesületünkhöz még nem nyújtott be. Egyéb esetekben Egyesületünk költségtérítést állapíthat meg.**

Egyesületünk az adatkezelés tárgyát képező személyes adatok másolatát az Ön rendelkezésére bocsátja, azonban az Ön által kért további másolatokért Egyesületünk az adminisztratív költségeken alapuló, észszerű mértékű díjat számíthat fel.

**V.2.** Ön jogosult arra, hogy kérésére Egyesületünk **indokolatlan késedelem nélkül** helyesbítse az Önre vonatkozó pontatlan személyes adatokat.

Ön jogosult továbbá arra, hogy kérje a hiányos személyes adatainak - egyebek mellett kiegészítő nyilatkozat útján történő - kiegészítését.

**V.3.** Ön jogosult arra, hogy kérésére Egyesületünk **indokolatlan késedelem nélkül** törölje az Önre vonatkozó személyes adatokat, Egyesületünk pedig köteles arra, hogy az Önre vonatkozó személyes adatokat **indokolatlan késedelem nélkül** törölje, **ha az alábbi indokok valamelyike fennáll**:

* a személyes adatokra már nincs szükség abból a célból, amelyből azokat Egyesületünk gyűjtötte, vagy más módon kezelte;
* az adatkezelés célja megszűnt, vagy az adatok tárolásának törvényben meghatározott határideje lejárt;
* Ön visszavonja az adatkezelésre vonatkozó hozzájárulását, és az adatkezelésnek nincs más jogalapja;
* az hiányos vagy téves – és ez az állapot jogszerűen nem orvosolható –, feltéve, hogy a törlést törvény nem zárja ki;
* Ön tiltakozik az adatkezelés ellen, és nincs elsőbbséget élvező jogszerű ok az adatkezelésre;
* Egyesületünk a személyes adatokat jogellenesen kezelte;
* a személyes adatokat az Egyesületünkre alkalmazandó uniós vagy tagállami jogban előírt jogi kötelezettség teljesítéséhez törölni kell;
* azt a bíróság vagy a Nemzeti Adatvédelmi és Információszabadság Hatóság elrendelte.

**V.4.** Törlés helyett Egyesületünk zárolja a személyes adatot, ha Ön ezt kéri, vagy ha az Egyesületünk rendelkezésére álló információk alapján feltételezhető, hogy a törlés sértené az Ön jogos érdekeit. Az így zárolt személyes adat kizárólag addig kezelhető, ameddig fennáll az az adatkezelési cél, amely a személyes adat törlését kizárta.

**V.5.** Egyesületünk megjelöli az általa kezelt személyes adatot, ha Ön vitatja annak helyességét vagy pontosságát, de a vitatott személyes adat helytelensége vagy pontatlansága nem állapítható meg egyértelműen.

**V.6.** Ön jogosult arra, hogy kérésére Egyesületünk korlátozza az adatkezelést, **ha az alábbi feltételek valamelyike teljesül**:

* Ön vitatja a személyes adatok pontosságát, *ez esetben a korlátozás arra az időtartamra vonatkozik, amely lehetővé teszi, hogy Egyesületünk ellenőrizze a személyes adatok pontosságát*;
* az adatkezelés jogellenes, és Ön ellenzi az adatok törlését, és ehelyett kéri azok felhasználásának korlátozását;
* Egyesületünknek már nincs szüksége a személyes adatokra adatkezelés céljából, de Ön igényli azokat jogi igények előterjesztéséhez, érvényesítéséhez vagy védelméhez; vagy
* Ön, mint érintett a saját helyzetével kapcsolatos okokból tiltakozott az alábbi adatkezelések valamelyike ellen
* az adatkezelés közérdekű vagy az Egyesületünkre ruházott közhatalmi jogosítvány gyakorlásának keretében végzett feladat végrehajtásához szükséges;
* az adatkezelés az Egyesület vagy egy harmadik fél jogos érdekeinek érvényesítéséhez szükséges, kivéve, ha ezen érdekekkel szemben elsőbbséget élveznek az Ön, mint érintett olyan érdekei vagy alapvető jogai és szabadságai, amelyek személyes adatok védelmét teszik szükségessé, különösen, ha az érintett gyermek.

**Ebben az esetben a korlátozás arra az időtartamra vonatkozik, amíg megállapításra nem kerül, hogy az Egyesület jogos indokai elsőbbséget élveznek-e az Ön, mint érintett jogos indokaival szemben.**

**Ha az adatkezelés korlátozás alá esik, az ilyen személyes adatokat a tárolás kivételével csak az Ön hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.**

Egyesületünk Önt, az adatkezelés korlátozásának feloldásáról előzetesen tájékoztatja.

**V.7.** Ön jogosult arra, hogy az Önre vonatkozó, az Ön által Egyesületünk rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt Egyesületünk megakadályozná, ha:

* az adatkezelés az Ön hozzájárulásán, vagy olyan szerződésen alapul, amelyben Ön az egyik fél; és
* az adatkezelés automatizált módon történik.

Ön jogosult arra, hogy - ha ez technikailag megvalósítható - kérje a személyes adatok adatkezelők közötti közvetlen továbbítását.

**V.8.** Ön jogosult arra, hogy a saját helyzetével kapcsolatos okokból bármikor tiltakozzon személyes adatainak kezelése ellen - ideértve az említett rendelkezéseken alapuló profilalkotást is -, ha

az adatkezelés közérdekű vagy az Egyesületünkre ruházott közhatalmi jogosítvány gyakorlásának keretében végzett feladat végrehajtásához szükséges;

* az adatkezelés az Egyesület vagy egy harmadik fél jogos érdekeinek érvényesítéséhez szükséges, kivéve, ha ezen érdekekkel szemben elsőbbséget élveznek az Ön, mint érintett olyan érdekei vagy alapvető jogai és szabadságai, amelyek személyes adatok védelmét teszik szükségessé, különösen, ha az érintett gyermek.

**Ebben az esetben Egyesületünk a személyes adatokat nem kezelheti tovább, kivéve, ha Egyesületünk bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.**

## Tájékoztató a panasztétel lehetőségéről

Amennyiben megítélése szerint Egyesületünk tevékenysége során a személyes adatainak kezelésével, illetve a közérdekű adatok vagy a közérdekből nyilvános adatok megismeréséhez fűződő jogok gyakorlásával kapcsolatban Önt jogsérelem érte, bejelentéssel vizsgálatot kezdeményezhet a Nemzeti Adatvédelmi és Információszabadság Hatóságnál. A Hatóság vizsgálata ingyenes, a vizsgálat költségeit a Hatóság előlegezi és viseli.

A Hatóság vizsgálata a közérdekű adat megismerésére vonatkozó igény elutasítása vagy a teljesítésre nyitva álló, vagy az adatkezelő által meghosszabbított határidő eredménytelen eltelte esetén, valamint az adatigénylés teljesítéséért megállapított költségtérítés összegének felülvizsgálata esetén az igény elutasításának közlésétől, a határidő eredménytelen elteltétől, illetve a költségtérítés megfizetésére vonatkozó határidő lejártától számított egy éven belül kezdeményezhető.

**Felügyeleti hatóság elérhetőségei:**

|  |  |
| --- | --- |
| Név: | Nemzeti Adatvédelmi és Információszabadság Hatóság |
| Cím: | 1125  Budapest, Szilágyi Erzsébet fasor 22/C. |
| Postacím: | 1530  Budapest, Pf.: 5. |
| Telefon | +36 (1) 391-1400 |
| Fax: | +36 (1) 391-1410 |
| E-mail: | ugyfelszolgalat@naih.hu |
| URL: | <http://naih.hu> |

## Tájékoztatás az irányadó jogszabályokról

**Az adatkezeléssel, a személyes adatok védelmével és a közérdekű adatok nyilvánosságával kapcsolatosan az alábbi jogszabályok tartalmaznak rendelkezéseket:**

* **2011. évi CXII. törvény: az információs önrendelkezési jogról és az információszabadságról,**
* **AZ EURÓPAI PARLAMENT ÉS A TANÁCS 2016. április 27-i (EU) 2016/679 RENDELETE: a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet)**

**Az Egyesületünk által történő adatkezelés szabályait az adatvédelmi szabályzat tartalmazza.**

**Kelt**

**2018.05.25.**

**Fodor Ágnes**

**elnök**